CELEX: 32005D0029
Language: lt
Date: 1105920000000
Title: 2005/29/EB: 2005 m. sausio 17 d. Komisijos sprendimas, iš dalies keičiantis Sprendimą 92/452/EEB dėl embrionų surinkimo grupių Jungtinėse Amerikos Valstijose (pranešta dokumentu Nr. K(2005) 32)Tekstas svarbus EEE

19.1.2005   
            
            
               LT
            
            
               Europos Sąjungos oficialusis leidinys
            
            
               L 15/34
            
         KOMISIJOS SPRENDIMAS
   2005 m. sausio 17 d.
   iš dalies keičiantis Sprendimą 92/452/EEB dėl embrionų surinkimo grupių Jungtinėse Amerikos Valstijose
   (pranešta dokumentu Nr. K(2005) 32)
   (Tekstas svarbus EEE)
   (2005/29/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (1), ypač į jos 8 straipsnį,
   kadangi:
   
               (1)
            
            
               1992 m. liepos 30 d. Komisijos sprendime 92/452/EEB dėl embrionų surinkimo ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją, sąrašų sudarymo (2), numatoma, kad valstybės narės gali importuoti embrionus tik iš tų trečiųjų šalių, kuriose juos surinko, apdorojo ir saugojo šiame sprendime išvardytos embrionų surinkimo grupės.
            
         
               (2)
            
            
               Jungtinės Amerikos Valstijos pareikalavo, kad sąrašas būtų pataisytas įvežimo į šią valstybę atžvilgiu.
            
         
               (3)
            
            
               Jungtinės Amerikos Valstijos suteikė garantijas dėl atitinkamų Direktyvoje 89/556/EEB nustatytų taisyklių laikymosi, ir šios šalies veterinarijos tarnyba eksportui į Bendriją oficialiai patvirtino atitinkamą embrionų surinkimo grupę.
            
         
               (4)
            
            
               Todėl atitinkamai reikėtų iš dalies pakeisti Sprendimą 92/452/EB.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 92/452/EEB priedas iš dalies keičiamas pagal šio sprendimo priedą.
   2 straipsnis
   Šis sprendimas taikomas nuo 2005 m. sausio 22 d.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. sausio 17 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 302, 1989 10 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 250, 1992 8 29, p. 40. Sprendimas su paskutiniais pakeitimais, padarytais Sprendimu 2004/568/EB (OL L 252, 2004 7 28, p. 5),
   PRIEDAS
   Sprendimo 92/452/EEB priede Jungtinėms Amerikos Valstijoms skirtas sąrašas papildomas tokia eilute:
   
      
                  „US
               
               
                   
               
               
                  04MT111
                  E-1127
               
               
                   
               
               
                  
                              Galor Genetics
                           
                        
                              893 Highway 287
                           
                        
                              Townsend, MT 59644
                           
                        
               
                  Pat Richards“